wannaphong/clean_thaiwikipedia huggingface dataset:
# ภูมิศาสตร์การท่องเที่ยว
ภูมิศาสตร์การท่องเที่ยว  คือการศึกษาเกี่ยวกับการเดินทางและการท่องเที่ยวโดยเกี่ยวข้องกับอุตสาหกรรมและกิจกรรมทางสังคมและวัฒนธรรม ภูมิศาสตร์การท่องเที่ยวมีขอบเขตของความสนใจที่หลากหลาย เช่น ผลกระทบของการท่องเที่ยวที่มีต่อสิ่งแวดล้อม สภาพภูมิศาสตร์ของแหล่งท่องเที่ยว เศรษฐกิจเชิงสันทนาการ การรองรับอุตสาหกรรมการท่องเที่ยวและการจัดการประเด็นต่าง ๆ สังคมวิทยาการท่องเที่ยว และที่ตั้งของท่องเที่ยว

ภูมิศาสตร์เป็นพื้นฐานของการศึกษาด้านการท่องเที่ยวเนื่องมีความเกี่ยวข้องกับลักษณะทางภูมิศาสตร์ของธรรมชาติ การท่องเที่ยวเกิดขึ้นในสถานที่ต่าง ๆ โดยเกี่ยวข้องกับการเคลื่อนย้ายและกิจกรรมระหว่างสถานที่ต่าง ๆ และเป็นกิจกรรมที่มีทั้งองค์ประกอบของสถานที่และอัตลักษณ์เฉพาะตัวของบุคคลที่เกี่ยวข้องกับการท่องเที่ยวผ่านความสัมพันธ์ที่เกิดขึ้นบนสถานที่ ภูมิทัศน์ และผู้คนต่าง ๆ ภูมิศาสตร์กายภาพเป็นพื้นหลังสำคัญต่อการศึกษาสถานที่ท่องเที่ยวที่เกิดขึ้นและมีผลกระทบต่อสิ่งแวดล้อม รวมถึงประเด็นสำคัญที่ต้องพิจารณาในการจัดการการพัฒนาสถานที่ท่องเที่ยว

แนวทางการศึกษาจะแตกต่างกันไปตามจุดมุ่งเน้นที่แตกต่างกัน งานวิจัยด้านการจัดการการท่องเที่ยวส่วนใหญ่จัดเป็นการวิจัยเชิงปริมาณสำหรับระเบียบวิธีวิจัยและพิจารณาถึงจุดเริ่มต้นการท่องเที่ยว (tourist generating areas) จุดหมายปลายทางการท่องเที่ยว (tourist destinations) และความสัมพันธ์ที่เกิดขึ้นระหว่างสถานที่เริ่มต้นและปลายทางซึ่งรวมถึงเส้นทางคมนาคม ความสัมพันธ์ทางธุรกิจ และแรงจูงใจในการเดินทางFranklin, A and Crang, M (2001) 'The trouble with tourism and travel theory?' in Tourist Studies 1(5) p.5-22 พัฒนาการทางภูมิศาสตร์มนุษย์ส่งผลต่อวิธีการศึกษา ตัวอย่างเช่น ภูมิศาสตร์วัฒนธรรมซึ่งช่วยให้เกิดแนวทางในทฤษฎีให้หลากหลายมากขึ้นต่อการท่องเที่ยว รวมทั้งสังคมวิทยาการท่องเที่ยวซึ่งขยายความการท่องเที่ยวว่าเป็นกิจกรรมพิเศษซึ่งพิจารณาวิธีการเดินทางที่เหมาะสมกับชีวิตประจำวันและการท่องเที่ยวไม่ได้เป็นเพียงการบริโภคที่เกิดขึ้นบนสถานที่เท่านั้น แต่ยังสร้างความรู้สึกต่อสถานที่บนจุดหมายปลายทางอีกด้วยLarsen, J, Urry, J and Axhausen, K (2006) Mobilities, Networks, Geographies Aldershot:Ashgate
# เก๊งอวด
เก๊งอวด (, ถึงแก่กรรม 214) หรือ ไขว่เยฺว่ ในภาษาจีนกลาง ชื่อรอง อี้ตู้ (異度) เป็นที่ปรึกษาของเล่าเปียว เจ้ามณฑลเกงจิ๋วในช่วงปลายราชวงศ์ฮั่นตะวันออก เขาเป็นน้องชายของเก๊งเหลียง เมื่อเล่าเปียวเสียชีวิตและเล่าจ๋องบุตรชายคนเล็กสืบทอดตำแหน่งต่อจากเขา เก๊งอวดแนะนำให้เขายอมจำนนต่อโจโฉ โจโฉกล่าวชื่นชมเก๊งอวดในภายหลังว่า "ข้าอยากได้เก๊งอวดมากกว่าเกงจิ๋ว"
# เก๊งเหลียง
เก๊งเหลียง  หรือ ไขว่เหลียง ในภาษาจีนกลาง ชื่อรอง จื่อโหรว  เป็นที่ปรึกษาให้กับเล่าเปียว เจ้ามณฑลเกงจิ๋วระหว่างปลายยุคราชวงศ์ฮั่นตะวันออก เขามาจาก อำเภอจงหลู ทุกวันนี้ตั้งอยู่ทางใต้ของเสียนหยาง มณฑลหูเป่ย์ เขามีน้องชายคือเก๊งอวด

 ในสามก๊ก 
ในวรรณกรรมช่วงคริสต์ศตวรรษที่ 14 เรื่องสามก๊ก เก๊งเหลียงมาพร้อมกับแผนในการเอาชนะซุนเกี๋ยนในยุทธการที่ซงหยง ใน ค.ศ. 191 โดยให้หองจอทำทีล่าถอยและล่อให้ซุนเกี๋ยนมายังซอกเขาฮีสัน ซุนเกียนจึงถูกฆ่าโดยพลธนูของหองจอที่ซุ่มอยู่
# ดิสอิสอเมริกา
"ดิสอิสอเมริกา"  เป็นเพลงของแร็ปเปอร์ชาวอเมริกัน ไชล์ดิช แกมบิโน แต่งและประพันธ์โดย แกมบิโน และลุดวิก เยอรันซอน เพลงออกจำหน่ายเมื่อวันที่ 5 พฤษภาคม ค.ศ. 2018

thumb|180px|right|ในมิวสิกวิดีโอของเพลงนี้ แกมบิโนทำท่าเหมือนตัวละคร Jim Crow
# องค์การเงินตรามาเก๊า
องค์การเงินตรามาเก๊า (,) หรือ AMCM คือธนาคารกลางของเขตบริหารพิเศษมาเก๊าแห่งสาธารณรัฐประชาชนจีน ก่อตั้งขึ้นเมื่อวันที่ 20 ธันวาคม พ.ศ. 2542History Autoridade Monetária de Macau เมื่อประเทศโปรตุเกสได้ส่งมอบมาเก๊าคืนแก่สาธารณรัฐประชาชนจีน โดยก่อนหน้านี้ ธนาคารกลางของมาเก๊าใช้ชื่อว่า "องค์การเงินตราและการปริวรรตแห่งมาเก๊า"  ซึ่งก่อตั้งในปี พ.ศ. 2532 หน่วยงานแห่งนี้มีหน้าที่มีหน้าที่กำกับดูแลการพิมพ์และออกเงินสกุลปาตากามาเก๊า
# เวียรี ดันล็อป
พันเอก เซอร์ เออร์เนส เอ็ดเวิร์ด "เวียรี" ดันล็อป ผู้ซึ่งได้รับเครื่องราชอิสริยาภรณ์แห่งออสเตรเลีย (Order of Australia-AC) เครื่องราชอิสริยาภรณ์แห่งเซนต์ไมเคิลและเซนต์จอร์จ (Order of St Michael and St George-CMG) และเครื่องราชอิสริยาภรณ์แห่งจักรวรรดิบริติช (Order of the British Empire-OBE) (12 กรกฎาคม ค.ศ. 1907 – 2 กรกฎาคม ค.ศ. 1993) เป็นศัลยแพทย์ชาวออสเตรเลียที่ได้มีชื่อเสียงที่โด่งดังจากความเป็นผู้นำของเขา ในขณะที่ถูกจับกุมเป็ยเชลยศึกโดยญี่ปุ่นในช่วงสงครามโลกครั้งที่สอง
# อาซาฮิ
อาซาฮิ หรือ อาซาฮี (Asahi) อาจหมายถึง
 เขตการปกครองในประเทศญี่ปุ่น
 นครอาซาฮิ  นครในจังหวัดชิบะ
 เมืองอาซาฮิ  เมืองในจังหวัดโทยามะ
 เมืองอาซาฮิ  เมืองในจังหวัดมิเอะ
 เมืองอาซาฮิ  เมืองในจังหวัดยามางาตะ
 เขตอาซาฮิ  เขตในนครโยโกฮามะ จังหวัดคานางาวะ
 เขตอาซาฮิ  เขตในนครโอซากะ จังหวัดโอซากะ
 บริษัทและผลิตภัณฑ์
 เบียร์อาซาฮี
 อาซาฮิบรอดแคสติงคอร์ปอเรชัน
 ทีวีอาซาฮิคอร์เปอร์เรชัน
# ยุทธการที่เซ็กเต๋ง
ยุทธการที่เซ็กเต๋ง  การปะทะกันระหว่างรัฐง่อก๊กและวุยก๊กใน ค.ศ. 228 ในยุคสามก๊กของจีน ยุทธการจบลงด้วยชัยชนะของง่อก๊ก

 ยุทธการ 
ซุนกวนผู้เป็นเงาอ๋อง (อ๋องแห่งง่อก๊ก) มีรับสั่งให้จิวหองลวงโจฮิวขุนพลวุยก๊กโดยแสร้งทำเป็นแปรพักตร์เข้าด้วยวุยก๊ก โจฮิวถูกลวงให้นำกองกำลังไปยังอำเภออ้วนเสีย (皖 หว่าน; ปัจจุบันคืออำเภอเฉียนชาน มณฑลอานฮุย) จากนั้นซุนกวนจึงตั้งให้ขุนพลลกซุนเป็นแม่ทัพใหญ่ มอบหมายให้เป็นผู้บัญชาการในการโจมตีโจฮิว ระหว่างทางไปอ้วนเสียโจฮิวถูกซุ่มโจมตีจากทัพง่อก๊ก โจฮิวตกเป็นฝ่ายเสียเปรียบในยุทธการจึงสั่งให้ล่าถอยไปยังเซ็กเต๋ง คืนนั้นทหารวุยก๊กเริ่มตื่นตระหนก หลายคนทิ้งอาวุธและชุดเกราะหนีไป

หลังจากพ่ายแพ้ โจฮิวเขียนฎีกาถึงโจยอยจักรพรรดิวุยก๊กเพื่อทูลสำนึกในความผิดพลาดและทูลขอการลงทัณฑ์ หลังโจฮิวรู้ว่าตนถูกจิวหองหลอก โจฮิวก็รู้สึกละอายใจที่จะกลับไป พิจารณาว่าฝ่ายตนยังมีกำลังทหารและเสบียงมากกว่า จึงตัดสินเข้ารบกับกองกำลังของลกซุน ลกซุนนำทัพหลวงด้วยตนเองและมอบหมายให้จูหวนและจวนจ๋องคุมปีกซ้ายและปีกขวา ทัพทั้งสามรุกคืบไปในเวลาเดียวกันและเอาชนะทัพโจฮิวได้อย่างเด็ดขาด จากนั้นกองกำลังของง่อก๊กก็ไล่ตามตีกองกำลังของวุยก๊กที่แตกหนีจนกระทั่งมาถึงเหียบเส็บ (夾石 เจียฉือ) สังหารทหารข้าศึกได้ 10,000 นาย ริบได้สิ่งของจากการศึกมากกว่า 10,000 ชิ้น นอกจากนั้นอาวุธยุทโธปรกรณ์ทั้งหมดของทหารวุยก๊กก็ถูกชิงไป ลกซุนรวบรวมทหารกลับมายังบู๊เฉียง (武昌 อู่ชาง; ปัจจุบันคือนครเอ้อโจว มณฑลหูเป่ย์) ซุนกวนมีรับสั่งกับข้าราชบริพารให้นำพระกลด (ร่ม) ของตนไปกางให้กับลกซุุนขณะเข้าและออกประตูพระราชวังจดหมายเหตุสามก๊ก เล่มที่ 58.จดหมายเหตุสามก๊ก เล่มที่ 9.

หมายเหตุ
# ยูฟ่าเนชันส์ลีก ฤดูกาล 2018–19
ยูฟ่าเนชันส์ลีก ฤดูกาล 2018–19  เป็นการแข่งขันฤดูกาลแรกสุดของยูฟ่าเนชันส์ลีก เริ่มต้นตั้งแต่เดือนกันยายน ถึง พฤศจิกายน ค.ศ. 2018 (ลีก) และ มิถุนายน ค.ศ. 2019 (รอบสุดท้าย)

ตารางแข่งขัน
ด้านล่างคือตารางแข่งขันยูฟ่าเนชันส์ลีก ฤดูกาล 2018–19

 ระยะ รอบ วันที่ ลีก นัดที่ 1 6–8 กันยายน 2018 นัดที่ 2 9–11 กันยายน 2018 นัดที่ 3 11–13 ตุลาคม 2018 นัดที่ 4 14–16 ตุลาคม 2018 นัดที่ 5 15–17 พฤศจิกายน 2018 นัดที่ 6 18–20 พฤศจิกยน 2018 รอบสุดท้าย รอบรองชนะเลิศ 5–6 มิถุนายน 2019 รอบชิงที่สาม 9 มิถุนายน 2019 รอบชิงชนะเลิศ

กำหนดการแข่งขันได้รับการยืนยันโดยยูฟ่า เมื่อวันที่ 24 มกราคม ค.ศ. 2018

ลีกเอ

กลุ่ม 1

กลุ่ม 2

กลุ่ม 3

กลุ่ม 4

เนชันส์ลีก รอบสุดท้าย

การจับสลากได้จัดขึ้นเมื่อวันที่ 3 ธันวาคม พ.ศ. 2561 (ค.ศ. 2018), 14:30 CET ที่ โรงแรมเชลเบิร์น ใน ดับลิน, สาธารณรัฐไอร์แลนด์.

สายการแข่งขัน

เวลาคือ CEST.

รอบรองชนะเลิศ

นัดชิงอันดับที่ 3

รอบชิงชนะเลิศ

ลีกบี

กลุ่ม 1

กลุ่ม 2

กลุ่ม 3

กลุ่ม 4

ลีกซี

กลุ่ม 1

กลุ่ม 2

กลุ่ม 3

กลุ่ม 4

ตารางคะแนนทีมอันดับที่ 3

ลีกดี

กลุ่ม 1

กลุ่ม 2

กลุ่ม 3

กลุ่ม 4

ผู้ทำประตูสูงสุด

+ ลีก เออันดับผู้เล่นประตู1 ฮาริส เซเฟโรวิช52 โรเมลู ลูกากู43 อังแดร ซิลวา3 เซร์ฆิโอ ราโมส512 ผู้เล่น2+ ลีก บีอันดับผู้เล่นประตู1 เอดิน เจโก3 ปาคริค ชิค3 คริสเตียน เอริกเซน2 เดนิส เชรืยเชฟ เอมเร อัคบาบา เยฟเฮน โคโนเปลียนคา แกเร็ธ เบล+ ลีก ซีอันดับผู้เล่นประตู1 อาเล็กซานดาร์ มิทรอวิช62 เจมส์ ฟอร์เรสต์53 อาดาม ซอล็อย44 ตีมู ปุกกี3 สเตฟาน มูโกซา6 โบชิดาร์ คราเอฟ2 สเตฟาน โจฮันเซน โอลา กามารา Nicolae Stanciu George Țucudean Adem Ljajić Miha Zajc+ ลีก ดีอันดับผู้เล่นประตู1 Yura Movsisyan5 Stanislaw Drahun3 Giorgi Chakvetadze4 Arbër Zeneli5 Anton Saroka3 René Joensen Benjamin Kololli Danel Sinani Ezgjan Alioski Ilija Nestorovski Aleksandar Trajkovski Radu Gînsari1314 ผู้เล่น2

ยูโร 2020 รอบคัดเลือกเพลย์ออฟ
# แคนต์เทกมายอายส์ออฟยู
"แคนต์เทกมายอายส์ออฟยู"  เป็นเพลงในปี ค.ศ. 1967 ของแฟรงกี วัลลี เป็นหนึ่งในเพลงที่ยิ่งใหญ่ที่สุดตลอดกาล ได้รับรางวัลแผ่นเสียงทองคำ จากอาร์ไอเอเอ และเข้าสู่อันดับสองบนบิลบอร์ด ฮอต 100 เป็นรองเพียงเพลง "วินดี" ของดิแอสโซซีเอชัน เพลงเขียนโดยบ็อบ คูรว์ และ บ็อบ เกาดิโอ เพื่อนร่วมวงของวัลลี ในวงดนตรี เดอะโฟร์ซีซัน "แคนต์เทกมายอายส์ออฟยู" กลายเป็นเพลงที่ยิ่งใหญ่มากที่สุดของวัลลีในฐานะศิลปินเดี่ยว เขายังมีเพลงฮิตตามมาในปี ค.ศ. 1974 กับเพลง "มายอายส์อะดอร์ยู" ซึ่งเปิดตัวที่อันดับที่ 1 บนบิลบอร์ด ฮอต 100

"แคนต์เทกมายอายส์ออฟยู" ถูกนำมาร้องใหม่มากมาย และติดชาร์ตอีกหลายแห่งในภูมิภาคต่าง ๆ เพลงดังกล่าวกลายเป็นเพลงประกอบหลักของภาพยนตร์และโทรทัศน์ในหลาย ๆ เรื่อง รวมถึงเป็นจุดเด่นที่เป็นส่วนหนึ่งในพล็อตภาพยนตร์ เช่น ตัวละครหลักนำมาร้องเพลงหรือนำมาเรียบเรียงใหม่ ในท่อนคอรัสของเพลงยังกลายเป็นฟุตบอลชานท์ยอดนิยม สำหรับสนับสนุนทีมฟุตบอลต่าง ๆ โดยการแทรกชื่อสโมสรหรือชื่อผู้เล่นที่กำลังได้รับความนิยมในขณะนั้นเป็นจังหวะเพลง (ตัวอย่างเช่น แฟน ๆ ของสโมสรฟุตบอลโรมาร้องว่า "ฟรันเชสโก ตอตตี, ลาลา, ลาลาลาลา!") ในเวอร์ชันของวัลลียังถูกนำมาใช้โดยองค์การนาซา ซึ่งเป็นเพลงปลุกนักบินอวกาศในภารกิจกระสวยอวกาศเอสทีเอส-126 เพื่อเฉลิมฉลองวันครบรอบแต่งงานของ คริสโตเฟอร์ เฟอร์กูสัน หนึ่งในลูกเรือของภารกิจ
# การจัดหมู่หนังสือแบบทศนิยมสากล
การจัดหมู่หนังสือแบบทศนิยมสากล  หรือยูดีซี (UDC) คือการจัดหมู่หนังสือแบบห้องสมุดและบรรณานุกรมด้วยการจัดการระบบขององค์ความรู้ของมนุษย์ในทุกแขนงวิชาเป็นระบบที่มีความสอดคล้องในสาขาความรู้ที่เกี่ยวข้องและเชื่อมโยงกันUDC Fact Sheet, UDC Consortium website[McIlwaine, I. C. "Universal Decimal Classification: a guide to its use. Revised ed. The Hague: UDC Consortium, 2007]Broughton, V: Universal Decimal Classification - chapters 18 and 19. IN: Essential Classification. London: Facet Publishing, 2004, pp. 207-256 ยูดีซีเป็นระบบการจัดหมวดหมู่ที่วิเคราะห์และสังเคราะห์รายละเอียดของคำศัพท์และวากยสัมพันธ์ที่ช่วยให้การจัดทำรายการดัชนีของเนื้อหาที่มีประสิทธิภาพและแก้ไขข้อมูลในรายการใหญ่ได้UDC History, "About UDC" - UDC Consortium website ตั้งแต่ พ.ศ. 2534 ยูดีซีอยู่ภายใต้การดูแลและจัดการโดยกิจการค้าร่วมยูดีซีUDC Consortium, UDC Consortium website (UDC Consortium) เป็นสมาคมระหว่างประเทศไม่แสวงหากำไรโดยมีที่ตั้งสำนักงานใหญ่อยู่ในเดอะเฮก ประเทศเนเธอร์แลนด์
# สารบัญแฟ้มห้องสมุด
thumb|ตู้บัตรรายการของหอสมุดสเตอร์ลิงเมโมเรียลในมุมอื่น
thumb|ตู้บัตรรายการในหอสมุดกลางแมนเชสเตอร์

สารบัญแฟ้มห้องสมุด  คือการขึ้นทะเบียนรายการบรรณานุกรมทั้งหมดของวัสดุที่อยู่ในห้องสมุด รายการบรรณานุกรมสามารถแสดงถึงประเภทของวัสดุ (เช่น หนังสือ ไฟล์คอมพิวเตอร์ กราฟิก สื่อ วัสดุแผนที่ และอื่น ๆ) ความสัมพันธ์ (เช่น นวนิยายตอนหนึ่งในกวีนิพนธ์) กลุ่ม (เช่น นิยายไตรภาค) หรือการเชื่อมโยง (เช่น เว็บเพจ) ของทรัพยากรห้องสมุดในส่วนที่เกี่ยวข้องกับรายการและผู้ใช้ (สมาชิก) ของห้องสมุด

บัตรรายการ (card catalog) เป็นสิ่งที่คุ้นเคยกับผู้ใช้งานในห้องสมุดมาหลายชั่วอายุ แต่ได้รับการแทนที่ด้วยระบบโอแพ็ก (OPAC) ที่มีประสิทธิภาพ ห้องสมุดบางแห่งที่ใช้โอแพ็กยังคงมีการใช้งานบัตรรายการอยู่แต่ถูกใช้เป็นแหล่งข้อมูลสำรองและไม่ค่อยมีการปรับปรุง ห้องสมุดจำนวนมากที่เก็บรักษาบัตรรายการจะระบุข้อมูลปีล่าสุดที่บัตรรายการได้รับการปรับปรุง ห้องสมุดบางแห่งได้ยกเลิกการใช้บัตรรายการและสนับสนุนโอแพ็กเพื่อประหยัดพื้นที่ไว้สำหรับการใช้งานอื่น ๆ

สารบัญแฟ้มห้องสมุดที่ใหญ่ที่สุดในโลกคือสหบรรณานุกรมเวิล์ดแคต.โออาร์จี ที่จัดการโดยองค์กรห้องสมุดไม่แสวงหาผลกำไรโอซีแอลซี ตั้งอยู่ที่เมืองดับลิน รัฐโอไฮโอ ในเดือนมกราคม พ.ศ. 2559 เวิล์ดแคต.โออาร์จีมีระเบียนรายการมากกว่า 360 ล้านรายการและมีห้องสมุดเข้าร่วมกว่า 2 พันล้านแห่ง
# มารร้ายคู่หมายรัก
มารร้ายคู่หมายรัก Love At First Hate เป็นละครชุด (ซีรีส์) ประเภทโรแมนติกคอมเมดี้ มีเค้าโครงมาจากนวนิยาย มารร้ายคู่หมายรัก โดย อัญชรีย์ จากสำนักพิมพ์แจ่มใส เขียนบทโทรทัศน์โดย ศรียุดา,ชญานิน,กฤษณ์ ผลิตโดยจีเอ็มเอ็มทีวี และ ออนแอนด์ออนอินฟินิตี้ กำกับการแสดงโดย ผิน เกรียงไกรสกุล ออกอากาศทางช่องวัน ทุกวันศุกร์ เวลา 22.00 น. และรับชมย้อนหลังได้ทางไลน์ทีวี เวลา 23.00 น. เริ่มตอนแรกวันที่ 14 กันยายน พ.ศ. 2561วุ่นสะท้านวงการ "สน-มุก" เปลี่ยนร้ายให้กลายเป็นรัก ซีรีส์ใหม่ "Love At First Hate"

 นักแสดง 
 ยุกต์ ส่งไพศาล รับบท หมอปั๊ป (ปณิธิ)
 วรนิษฐ์ ถาวรวงศ์ รับบท กล้วย (กัทลีรัตน์)
 คารีสา สปริงเก็ตต์ รับบท พลอย (พลอยพัทธ)
 วีรยุทธ จันทร์สุข รับบท ตะวัน
 ประชากร ปิยะสกุลแก้ว รับบท หมอกอล์ฟ
 ศิวกร เลิศชูโชติ รับบท หมอโอ
 ซอ จียอน รับบท ชอนซา
 เจนนี่ ปาหนัน รับบท พี่จุ๊บ
 โนแอล กลิ่นเนียม รับบท พิ้งค์
 ภัคจิรา กรรรัตนสูตร รับบท หมอมิ้นท์
 อาภาศิริ นิติพน รับบท แม่นภา
 ทนงศักดิ์ ศุภการ รับบท รัตนชัย
# เจ้าชายมูฮัมหมัด อิล เซนนุสซี มกุฎราชกุมารแห่งลิเบีย
เจ้าชายมูฮัมหมัด อิล เซนนุสซี มกุฎราชกุมารแห่งลิเบีย  เสด็จพระราชสมเมื่อวันที่ 20 ตุลาคม 2505 ณ ราชอาณาจักรลิเบีย เป็นพระราชโอรสเพียงพระองค์เดียวใน เจ้าชายฮะซัน เอส-เซนนุสซี มกุฎราชกุมารแห่งลิเบีย และ ฟาห์ซิล บิทต์ ไทฮา พระองค์ทรงกลายเป็น มกุฎราชกุมารแห่งลิเบีย และ ผู้อ้างสิทธิราชบัลลังก์ลิเบีย ต่อจากพระราชบิดาที่ทิวงคตไปเมื่อปี 2535 พระองค์มิได้เษกสมรส พระราชกรณียากิจหลังกของพระองนั้น คือการสนับสนุนประชาธิปไตยในประเทศ และเสรีภาพ ด้วยความหวังว่า ระบอบกษัตริย์จะกลับมาสู่ประเทศลิเบียอีกครั้ง เนื่องจากความสัมพันธ์ของพระองค์และประชาชน รัฐบาล เป็นไปด้วยความรัก แนวโน้มการเพิ่มเติมของจำนวนผู้ที่สนับสนุนราชวงศ์มีมากขึ้น อีกทั้ง พระองค์ยังเสด็จพระราชดำเนินทรงเยี่ยมประชาชน เป็นแขกของรัฐบาลอีกด้วย

และเมื่อวันที่ 5 มีนาคม 2557 รัฐบาลได้ประกาศให้พระองค์ทรงมีสิทธิได้รับเงินภาษีจากประชาชนเดือนละ 10% โดยรัฐบาลจะทูลเกล้าทูลกระหม่อมถวาย จนกระทั่งปลายปี 2559 รัฐบาลได้เพิ่มจำนวนเงินที่ทูลเกล้าทูลกระหม่อมถวายเป็น 25 %
# คาโอริ ยามางาตะ
คาโอริ ยามางาตะ  เป็นนักพากย์ ชาวญี่ปุ่น เธอเป็นภรรยาของนักพากย์ชายชาวญี่ปุ่น เคซูเกะ อิชิดะKaori Yamagata in kaoriokaki.exblog.jp

ผลงานด้านการแสดง
ภาพยนตร์
 Thermae Romae (2012)

ละครโทรทัศน์
 Saturday Night at the Mysteries (1988)
 Hanaranman (花らんまん) (1988)
 Choshichiro Edo Nikki (1989)
 火曜サスペンス劇場 (1991)
 家栽の人 (1993)

ผลงานด้านการพากย์
อะนิเมะออกทางทีวี
 EAT-MAN (1997)
 Detective Conan (1998)
 Basara (1998)
 Young Kindaichi's Casebook (2000)
 The Prince of Tennis (2001) พากย์เป็น อ.ฮานามูระ อาโออิ
 Tokyo Underground (2002)
 Detective Conan (2002)
 Kurau Phantom Memory (2004)
 Mushiking: The King of Beetles (2005)
 Absolute Boy (2005)
 Detective Conan (2005)
 金色のコルダ (2006)
 The Story of Saiunkoku (2006)
 Strawberry Panic! (2006)
 Yu-Gi-Oh GX  (2006)
 Yōkai Ningen Bem (2011)
 The Story of Saiunkoku 2 (2007)
 Yes! PreCure 5 (2008)
 Ultraviolet (2008)
 Kurozuka (2008)
 Zettai Karen Children (2008)
 Anpanman (2008)
 Someday's Dreamers (2008)
 Kūchū Buranko (2009)
 Mazinger Edition Z: The Impact! (2009)
 Maria-sama ga Miteru (2009)
 Michiko & Hatchin (2009)
 Katanagatari (2010)
 Shiki (2010)
 Rainbow: Nisha Rokubō no Shichinin (2010)
 X-Men (2011)
 Tiger & Bunny (2011)
 Yu-Gi-Oh! Zexal (2011)
 From the New World (2012)
 Glitter Force Doki Doki (2013)
 Junji Ito Collection (2018)

โอวีเอ
 Tekken (1998)
 Sin: The Movie (2000)
 Book Girl (2010)
 ซูเปอร์เนเชอรัล (2011)

ภาพยนตร์แอนิเมชั่น (80 นาทีขึ้นไป)
 Spirited Away (2001)
 The Prince of Tennis (2005) พากย์เป็น อ.ฮานามูระ อาโออิ
 Summer Wars (2009)
 Book Girl (2010)
 Asura (2012)
 The Tibetan Dog (2012)
 Go! Princess Precure the Movie: Go! Go!! Splendid Triple Feature!!! (2015)
 Mirai (2018)

เกม
 Super Robot Wars ZII (2011)
 Tales of Xillia (2011)
 Super Robot Wars BX (2015)
 Super Robot Wars V (2017)
 Anpanman (2008)
 Someday's Dreamers (2008)
 Kūchū Buranko (2009)
 Mazinger Edition Z: The Impact! (2009)
 Maria-sama ga Miteru (2009)
 Michiko & Hatchin (2009)
 Katanagatari (2010)
 Shiki (2010)
 Rainbow: Nisha Rokubō no Shichinin (2010)
 X-Men (2011)
 Tiger & Bunny (2011)
 Yu-Gi-Oh! Zexal (2011)
 From the New World (2012)
 Glitter Force Doki Doki (2013)
 Junji Ito Collection (2018)
# ดานิเอล ออร์เตกา
โฮเซ ดานิเอล ออร์เตกา ซาอาเบดรา (เกิดวันที่ 11 พฤศจิกายน พ.ศ. 2488) เป็นนักการเมืองที่ดำรงตำแหน่งประธานาธิบดีนิการากัวตั้งแต่ พ.ศ. 2550 ก่อนหน้านี้เขาเคยเป็นผู้นำนิการากัวระหว่าง พ.ศ. 2522–2533 ช่วงแรกในฐานะผู้ประสานงานคณะรัฐบาลเพื่อการบูรณะชาติ (พ.ศ. 2522–2528) และจากนั้นในฐานะประธานาธิบดี (พ.ศ. 2528–2533) ผู้นำคนหนึ่งของแนวหน้าปลดปล่อยแห่งชาติซันดินิสตา  นโยบายสำคัญของเขาในรัฐบาลได้แก่การนำการปฏิรูปฝ่ายซ้ายไปใช้ทั่วประเทศ

ณ วันที่ 19 เมษายน พ.ศ. 2561 แอมเนสตี้ อินเตอร์เนชั่นแนล และคณะกรรมาธิการระหว่างชาติอเมริกาว่าด้วยสิทธิมนุษยชนขององค์การรัฐอเมริการะบุว่า ออร์เตกามีส่วนเกี่ยวข้องกับการปราบปรามผู้ชุมนุมประท้วงอย่างรุนแรง ในขณะที่เจ้าหน้าที่และสื่อของรัฐบาลปฏิเสธการกระทำดังกล่าว
# การประท้วงในประเทศนิการากัว พ.ศ. 2561–2565
การประท้วงในประเทศนิการากัว พ.ศ. 2561 เริ่มขึ้นในวันที่ 18 เมษายน เมื่อกลุ่มผู้ชุมนุมในหลายเมืองของนิการากัวเริ่มประท้วงต่อต้านแผนการปฏิรูประบบหลักประกันสังคมของประธานาธิบดีดานิเอล ออร์เตกา ซึ่งจะเพิ่มอัตราภาษีเงินได้และภาษีค่าจ้าง แต่จะลดอัตราการจ่ายบำนาญลง หลังจากการปะทะระหว่างกลุ่มผู้ชุมนุมประท้วงกับตำรวจและผู้สนับสนุนรัฐบาลผ่านไป 5 วัน และมีผู้เสียชีวิตเกือบ 30 คน ออร์เตกาก็ประกาศยกเลิกการปฏิรูปดังกล่าว อย่างไรก็ตาม ระหว่างการประท้วงใน พ.ศ. 2556–2561 ฝ่ายต่อต้านได้เริ่มหันมากล่าวโทษออร์เตกาและเรียกร้องให้เขาลาออกจากตำแหน่งด้วย กลายเป็นหนึ่งในการประท้วงครั้งใหญ่ที่สุดในประวัติศาสตร์ของรัฐบาลออร์เตกา และเป็นความขัดแย้งกลางเมืองที่ร้ายแรงที่สุดนับตั้งแต่สิ้นสุดการปฏิวัตินิการากัว

ด้วยเหตุจากความไม่สงบดังกล่าว กลุ่มผู้ชุมนุมประท้วงรวมถึงภาคส่วนต่าง ๆ ทั้งในประเทศและต่างประเทศจึงเรียกร้องให้ออร์เตกาเลื่อนการเลือกตั้งประธานาธิบดีครั้งต่อไปให้เร็วขึ้น โดยมีสหภาพยุโรปเป็นผู้สนับสนุนข้อเรียกร้องนี้
# การประท้วงในประเทศนิการากัว พ.ศ. 2556–2561
การประท้วงในประเทศนิการากัว พ.ศ. 2556–2561 เป็นชุดการประท้วงต่อต้านประธานาธิบดีดานิเอล ออร์เตกา และการกระทำของรัฐบาลของเขาซึ่งรวมถึงการกำจัดฝ่ายค้านและการละเมิดสิทธิมนุษยชนของผู้ที่ประท้วงอย่างสันติ

การประท้วงเริ่มขึ้นในเดือนมิถุนายน พ.ศ. 2556 เมื่อกลุ่มผู้สูงอายุออกมาเรียกร้องการจ่ายบํานาญลดส่วน (reduced pension) จากสถาบันหลักประกันสังคมนิการากัว ในไม่ช้านักศึกษาและเยาวชนก็เข้าร่วมประท้วงด้วย หลังจากการเดินขบวนประท้วงผ่านไปหนึ่งสัปดาห์ กลุ่มผู้ประท้วงก็ถูกม็อบซันดินิสตา (ซึ่งเกี่ยวข้องกับกลุ่มเยาวชนซันดินิสตาและสนับสนุนรัฐบาล) เข้าโจมตี ในขณะที่ตำรวจได้ถอนกำลังออกไปก่อนไม่นานนัก ต่อมาออร์เตกาอนุมัติการจ่ายบำนาญลดส่วนแก่ผู้รับบำนาญ เพื่อให้การประท้วงสงบลง

ใน พ.ศ. 2557 เมื่อการก่อสร้างคลองนิการากัวกำลังจะเริ่มขึ้น ผู้ประท้วงหลายร้อยคนออกมาปิดถนนและปะทะกับตำรวจระหว่างการประกอบพิธีเริ่มขุดคลอง จากนั้นชาวนิการากัวนับหมื่นคนก็เริ่มประท้วงประธานาธิบดีออร์เตกาไม่เพียงแต่เรื่องคลอง แต่ยังรวมไปถึงสิ่งที่พวกเขาเรียกว่าระบบการเลือกตั้งที่มีการทุจริตด้วย

การประท้วงเกิดขึ้นอีกครั้งในเดือนเมษายน พ.ศ. 2561 หลังจากที่รัฐบาลออร์เตกาประกาศแผนการปฏิรูประบบหลักประกันสังคมซึ่งจะขึ้นอัตราภาษีและลดผลประโยชน์ต่าง ๆ ตำรวจและม็อบซันดินิสตาได้โจมตีและสังหารผู้ชุมนุมที่ไม่มีอาวุธหลายคน ทำให้ผู้คนลุกขึ้นสู้ หลังจากเหตุความไม่สงบอย่างร้ายแรงผ่านไป 5 วัน ออร์เตกาก็ประกาศยกเลิกการปฏิรูป นับแต่นั้นมาเขาก็ต้องเผชิญกับการประท้วงครั้งใหญ่ที่สุดในประวัติศาสตร์ของรัฐบาลของเขา โดยขบวนการประท้วงได้ประณามออร์เตกาในภาพรวมและเรียกร้องให้เขาลาออกจากตำแหน่ง
# โดมินิโก ฟัตโตรี
โดมินิโก ฟัตโตรี เป็นนักการเมืองประเทศซานมารีโน เคยเป็นรัฐมนตรีว่าการกระทรวงการต่างประเทศ ระหว่างปี ค.ศ. 1860 จนถึง ค.ศ. 1908 และเป็นผู้ครองนครร่วมแห่งซานมารีโน ตั้งแต่เดือนเมษายน ค.ศ. 1900 จนถึงเดือนตุลาคม ค.ศ. 1900
# มัตตีโอ คีอัคซี
มัตตีโอ คีอัคซี (เกิด 5 พฤษภาคม ค.ศ. 1990)Rulers เป็นนักการเมืองประเทศซานมารีโน ปัจจุบันดำรงตำแหน่งผู้ครองนครร่วมแห่งซานมารีโน ตั้งแต่วันที่ 1 เมษายน ค.ศ. 2018Stefano Palmieri e Matteo Ciacci: le schede dei nuovi Capitani Reggenti (อิตาลี) ร่วมกับสเตฟาโน ปาลมีรี

มัตตีโอ คีอัคซี ทำงานเป็นผู้จัดการกีฬา คีอัคซีจบปริญญาตรี สาขานิติศาสตร์ มหาวิทยาลัยอูร์บีโน ปัจจุบันเป็นผู้นำที่บริหารประเทศที่อายุน้อยที่สุดในโลก
# สเตฟาโน ปาลมีรี
สเตฟาโน ปาลมีรี (เกิด 18 กันยายน ค.ศ. 1964) เป็นผู้ครองนครร่วมแห่งซานมารีโน สังกัดแนวร่วมนิยมอนาคตสาธารณรัฐ ร่วมกับมัตตีโอ คีอัคซี เมื่อวันที่ 1 เมษายน ค.ศ. 2018 ก่อนหน้านี้เคยดำรงตำแหน่งผู้ครองนครร่วมแห่งซานมารีโน ตั้งแต่วันที่ 1 ตุลาคม ค.ศ. 2009 จนถึงวันที่ 1 เมษายน ค.ศ. 2010 ร่วมกับฟรานซิสโก มุสโสลินี 

 เครื่องราชอิสราภรณ์ 

 ต่างประเทศ 

  : Grand Cross of the Order of Saint-Charles (5 มีนาคม ค.ศ. 2010) Nomination by Sovereign Ordonnance  n°2654 of 5 March 2010 (French)
# จีโอวันนี บัตตีสตา อูร์บานี
จีโอวันนี บัตตีสตา อูร์บานี (3 พฤศจิกายน ค.ศ. 1923 – 2 กันยายน ค.ศ. 2018) เป็นนักการเมืองชาวอิตาลี สังกัดพรรคคอมมิวนิสต์แห่งประเทศอิตาลี เคยดำรงตำแหน่งผู้ว่าการเทศบาลซาโวนา ตั้งแต่ปี ค.ศ. 1957 จนถึงปี ค.ศ. 1958 และเป็นวุฒิสภาตั้งแต่ปี ค.ศ. 1972 จนถึงปี ค.ศ. 1987Savona, è morto l’ex sindaco e senatore Giovanni Battista Urbani (อิตาลี)
# การสังหารหมู่ที่ลิดยิตแซ
การสังหารหมู่ที่ลิดยิตแซ เป็นการทำลายล้างอย่างราบคาบของหมู่บ้านลิดยิตแซในรัฐอารักขาแห่งโบฮีเมียและมอเรเวีย ปัจจุบันคือสาธารณรัฐเช็ก ในเดือนมิถุนายน ค.ศ. 1942 ภายใต้คำสั่งของอดอล์ฟ ฮิตเลอร์และไรชส์ฟือเรอร์-เอ็สเอ็ส ไฮน์ริช ฮิมม์เลอร์

เพื่อเป็นการชำระแค้นจากเหตุการณ์การลอบสังหารผู้ว่าการรัฐไรช์ ไรน์ฮาร์ท ไฮดริช ในปลายฤดูใบผลิ ค.ศ. 1942 ชายทั้งหมด 173 คน ที่มีอายุ 15 ขึ้นไปจากหมู่บ้านนี้ถูกประหารชีวิต เมื่อวันที่ 10 มิถุนายน ค.ศ. 1942 อีก 11 คนที่ไม่ได้อยู่ในหมู่บ้านถูกจับกุมและประหารชีวิตหลังจากนั้นไม่นาน พร้อมกับคนอื่น ๆ ที่ถูกจับกุมหลายคน ผู้หญิง 184 คนและเด็ก 88 คนถูกเนรเทศไปยังค่ายกักกัน; เด็กไม่กี่คนที่ถูกพิจารณาว่าเหมาะสมสำหรับการถอดเป็นอักษรเยอรมัน (Germanisation) ถูกส่งไปยังครอบครัวเอ็สเอ็สและส่วนที่เหลือถูกส่งไปยังค่ายมรณะเคล์มนอที่พวกเขาถูกฆ่าตายด้วยการรมแก็ส

สำนักงานรายข่าวอิสระ (AP) ได้เอ่ยอ้างถึงวิทยุเยอรมันที่ได้รับในนิวยอร์ก ได้กล่าวว่า "ทั้งหมดผู้ชายที่เป็นผู้ใหญ่ของเมืองถูกยิงตาย ในขณะที่ผู้หญิงถูกส่งไปยังค่ายกักกัน และเด็ก ๆ ได้รับมอบให้แก่สถาบันการศึกษาที่เหมาะสม"The New York Times, Nazis Blot Out Czech Village; Kill All Men, Disperse Others, 11 June 1942 ผู้คนประมาณ 340 คนจากลิดยิตแซเสียชีวิตเพราะการชำระแค้นของเยอรมัน (ชาย 192 คน, ผู้หญิง 60 คน และเด็ก 88 คน) และภายหลังสงครามสิ้นสุดลง เหลือเพียงผู้หญิง 153 คนและเด็ก 17 คนที่รอดชีวิตและกลับมาJan Kaplan and Krystyna Nosarzewska, Prague: The Turbulent Century p. 241
# วาเนสซา ดิอัมโบรซิโอ
วาเนสซา ดิอัมโบรซิโอ (เกิด 26 เมษายน ค.ศ. 1988) เป็นหนึ่งในผู้ก่อตั้งพรรคคอมมิวนิสต์ซานมารีโน เคยเป็นผู้ครองนครร่วมแห่งซานมารีโน ตั้งแต่เดือนเมษายน จนถึงเดือนตุลาคม ค.ศ. 2017 ร่วมกับมิมมา ซาโวลี
# แกร์ท เบราเออร์
แกร์ท เบราเออร์ (7 กันยายน ค.ศ. 1955 – 1 มกราคม ค.ศ. 2018) เป็นนักฟุตบอลกองหลังชาวเยอรมัน เคยแข่งขันฟุตบอลลีกเดเดแอร์-โอเบอร์ลีกา 270 นัด ในประเทศเยอรมนีตะวันออก

 แหล่งข้อมูลอื่น 

 fussballdaten.de
# อนุรักษนิยมทางสังคม
อนุรักษนิยมทางสังคม เป็นความเชื่อทางสังคมที่สร้างเมื่อความสัมพันธ์มีความเปราะบาง ซึ่งต้องการส่งเสริมความคิดเรื่อง หน้าที่, ค่านิยมประเพณี และสถาบันที่จัดตั้งขึ้น รวมถึงปัญหาศีลธรรม โดยทั่วไปสังคมอนุรักษ์นิยมจะไม่เชื่อ การเปลี่ยนแปลงทางสังคม และความเชื่อในหลัก,และความเชื่อสภาพที่เป็นอยู่ ปัญหาสังคม เช่น ปัญหาครอบครัว, ความสัมพันธ์ทางเพศ และความรักชาติ
# เกียน นิโคลา เบอร์ติ
เกียน นิโคลา เบอร์ติ (9 สิงหาคม ค.ศ. 1960) เป็นผู้ครองนครร่วมแห่งซานมารีโน ร่วมกับมัสสุโม อันเดรีย อูโกลีนี ตั้งแต่วันที่ 1 เมษายน ค.ศ. 2016 จนถึงวันที่ 1 ตุลาคม ค.ศ. 2016 และเป็นผู้แทนพรรคพวกเราชาวซานมารีโน